**Странице за разговор**

**Странице за разговор** су важна особина [Википедије](http://sr.wikipedia.org/wiki/%D0%92%D0%B8%D0%BA%D0%B8%D0%BF%D0%B5%D0%B4%D0%B8%D1%98%D0%B0), наиме њиховим коришћењем чланци на википедији постају бољи, па се тиме подиже квалитет целокупне википедије.

**Странице за разговор - чланци**

Постоји неколико могућности кад се чланци коментаришу:

* Кад почињете писати неки чланак од почетка, слободно можете своје опаске ставити на припадајућу страницу за разговор (треба кликнути на [картицу](http://sr.wikipedia.org/w/index.php?title=%D0%92%D0%B8%D0%BA%D0%B8%D0%BF%D0%B5%D0%B4%D0%B8%D1%98%D0%B0:%D0%9A%D0%B0%D1%80%D1%82%D0%B8%D1%86%D1%83&action=edit&redlink=1) **разговор**).
* Уколико чланак већ постоји но са очитим мањкавостима, слободно унесите промене у чланак, и није нужно коментарисати их на страници за разговор (лектура, исправак фактографије итд. се ретко или никад не коментарише)
* Уколико чланак постоји, и ако је или субјективан или на неки други начин одступа од енциклопедијских норми, обично се прво напише коментар на страници за разговор, па тек после тога следи рад на чланку. У случају осетљивих тема, предложени је пут прво написати бољи чланак на страници за разговор, и кад замена постане боља од првобитне верзије, онда се чланци замене.

**Корисничке странице за разговор**

Кориснику Википедије поруку можете послати путем његове странице за разговор, на тај начин ће дотични корисник чим дође први пут на википедију видети вашу поруку (уколико имате нову поруку, на коју год страницу википедије дошли, исписаће вам се на врху екрана „Имате нову поруку“ наранџасте боје.

**Обликовање коментара**

Ваш коментар пишите на дну странице (ако већ постоје други коментари). Уколико одговарате на нечији коментар, онда свој одговор пишите испод туђег коментара. Одмицање од левог руба постиже се двоточком (:) на почетку реда.

Такође за разлику од доприноса чланцима који се НЕ потписују (томе служи [таб](http://sr.wikipedia.org/w/index.php?title=%D0%92%D0%B8%D0%BA%D0%B8%D0%BF%D0%B5%D0%B4%D0%B8%D1%98%D0%B0:%D0%A2%D0%B0%D0%B1%D0%BE%D0%B2%D0%B8&action=edit&redlink=1) **историја**), потписујте своје речи кориштењем 4 тилде (~), што ће викимедија софтвер ([МедијаВики](http://sr.wikipedia.org/wiki/%D0%9C%D0%B5%D0%B4%D0%B8%D1%98%D0%B0%D0%92%D0%B8%D0%BA%D0%B8)) претворити у ваше корисничко име и време снимања коментара.

**Уметање размака и одмака**

Коментари се одмичу кориштењем двотачке (како је горе наведено), једна двотачка - један размак, две двоточке - два размака итд.

Пример:

Леви руб

:Један размак

::Два размака